ตปท.หนุนหุ้นเช้า6ก.พ.บวก4.58จุด
หุ้นภาคเช้า 6 ก.พ. ปิดบวก 4.58 จุด ที่ 1,103.53 จุด มูลค่า 13,493.25 ล้านบาทได้แรงหนุนจากต่างประเทศ
6 ก.พ. 2555

หุ้นภาคเช้า 6 ก.พ. ปิดบวก 4.58 จุด ที่ 1,103.53 จุด มูลค่า 13,493.25 ล้านบาทได้แรงหนุนจากต่างประเทศ
ดัชนีตลาดหลักทรัพย์แห่งประเทศไทยภาคเช้าวันที่ 6 ก.พ. ทะยานขึ้นไปยืนเหนือ 1,100 จุด ทันทีที่เปิดตลาด และเคลื่อนไหวอยู่ในกรอบ 1,103.20 - 1,107.50 จุด จนกระทั่งปิดการซื้อขายในภาคเช้า ที่ 1,103.53 จุด เพิ่มขึ้น 4.58 จุด หรือ 0.42% มูลค่าการซื้อขาย 13,493.25 ล้านบาท นำโดยหุ้นกลุ่มธนาคาร พลังงาน และสื่อสารฯ
บริษัทหลักทรัพย์ (บล.) ยูโอบี เคย์เฮียน ระบุว่า ตลาดหุ้นไทยปรับเพิ่มขึ้นด้วยปัจจัยต่างประเทศ และการไหลเข้ามาลงทุนของนักลงทุนต่างชาติ เช่นเดียวกับตลาดในภูมิภาคที่ปรับเพิ่มขึ้นเป็นส่วนใหญ่ ตามทิศทางตลาดหุ้นสหรัฐเมื่อวันศุกร์ หลังจากการรายงานตัวเลขเศรษฐกิจออกมาดีกว่าคาด 
"ทำให้นักลงทุนเพิ่มความต้องการลงทุนในสินทรัพย์เสี่ยง และราคาน้ำมันดิบในตลาดโลกปรับเพิ่มขึ้น นอกจากนี้ เมื่อวันศุกร์ นักลงทุนต่างชาติซื้อสุทธิตลาดหุ้นไทยเกือบ 3,000 ล้านบาท" บล.ยูโอบี เคย์เฮียน ระบุ
อย่างไรก็ตาม บล.ยูโอบี เคย์เฮียน เตือนว่า ยังต้องติดตามเรื่องการแก้ไขปัญหาหนี้สินของกรีซ โดยวันนี้เวลาประมาณ 17.00 น. (ในประเทศไทย) กรีซต้องแจ้งต่อสหภาพยุโรปว่า จะยอมรับเงื่อนไขของข้อตกลงช่วยเหลือฉบับใหม่หรือไม่
มูลค่าซื้อขาย 5 อันดับหลักทรัพย์ IVL  ปิด 33.50 บาท +1.00 บาท หรือ +3.08%BANPU  ปิด 618.00 บาท +6.00 บาท หรือ +0.98%BBL  ปิด 157.00 บาท +1.50บาท หรือ +0.96%PTT ปิด 344.00 บาท +1.00 บาท หรือ +0.29%CPF  ปิด 37.25 บาท +0.50 บาท หรือ +1.36%